ข้อบังคับกองทุนสนับสนุนการสร้างเสริมสุขภาพข้อบังคับกองทุนสนับสนุนการสร้างเสริมสุขภาพว่าด้วยหลักเกณฑ์และวิธีการจัดสรรเงินเพื่อการสนับสนุนโครงการและกิจกรรมพ.ศ. ๒๕๕๙[๑] โดยที่เป็นการสมควรปรับปรุงหลักเกณฑ์และวิธีการจัดสรรเงินเพื่อการสนับสนุนโครงการและกิจกรรมให้มีความเหมาะสมยิ่งขึ้นอาศัยอำนาจตามมาตรา๒๑ (๓) แห่งพระราชบัญญัติกองทุนสนับสนุนการสร้างเสริมสุขภาพพ.ศ. ๒๕๔๔ ประกอบกับมติคณะกรรมการกองทุนสนับสนุนการสร้างเสริมสุขภาพ ในการประชุมครั้งที่๑๑/๒๕๕๘ เมื่อวันที่ ๑๘ ธันวาคม ๒๕๕๘ คณะกรรมการกองทุนสนับสนุนการสร้างเสริมสุขภาพจึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับกองทุนสนับสนุนการสร้างเสริมสุขภาพว่าด้วยหลักเกณฑ์และวิธีการจัดสรรเงินเพื่อการสนับสนุนโครงการและกิจกรรม พ.ศ. ๒๕๕๙ข้อ๒ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ให้ยกเลิกหลักเกณฑ์และวิธีการจัดสรรเงินเพื่อการสนับสนุนโครงการและกิจกรรมพ.ศ. ๒๕๕๔ข้อ๔ ในข้อบังคับนี้กองทุน หมายความว่ากองทุนสนับสนุนการสร้างเสริมสุขภาพสำนักงานกองทุน หมายความว่าสำนักงานกองทุนสนับสนุนการสร้างเสริมสุขภาพคณะกรรมการ หมายความว่า คณะกรรมการกองทุนสนับสนุนการสร้างเสริมสุขภาพกรรมการ หมายความว่ากรรมการกองทุนสนับสนุนการสร้างเสริมสุขภาพผู้จัดการ หมายความว่าผู้จัดการกองทุนสนับสนุนการสร้างเสริมสุขภาพผู้ปฏิบัติงาน หมายความว่าเจ้าหน้าที่และลูกจ้างผู้ปฏิบัติงานในสำนักงานกองทุนภาคี หมายความว่า ภาคีสร้างเสริมสุขภาพอันอาจเป็นบุคคลธรรมดาหรือนิติบุคคลที่มีส่วนร่วมในการพัฒนาแผนงาน ชุดโครงการหรือโครงการ หรือมีส่วนร่วมในการดำเนินกิจกรรมตามแผนงาน ชุดโครงการ หรือโครงการทิศทางและเป้าหมายกองทุนระยะ ๑๐ ปี หมายความว่าเอกสารที่ชี้ทิศทางและเป้าหมายของกองทุน ซึ่งจะแสดงรายละเอียดของวิสัยทัศน์พันธกิจ เป้าหมาย และยุทธศาสตร์ ในระยะเวลา ๑๐ ปีโดยเป็นเอกสารหลักสำหรับจัดทำแผนหลักและแผนการดำเนินงานประจำปีแผนหลัก (master plan) หมายความว่า แผนการดำเนินงานของกองทุนตามมาตรา ๒๑ (๑)ซึ่งจะแสดงรายละเอียดของเป้าหมาย ยุทธศาสตร์ วัตถุประสงค์ ตัวชี้วัด แผนและกรอบงบประมาณในระยะเวลา ๓ ปีโดยเป็นเอกสารหลักสำหรับจัดทำแผนการดำเนินงานประจำปีแผนการดำเนินงานประจำปี หมายความว่าแผนการดำเนินงานของกองทุนตามมาตรา ๒๑ (๒) ซึ่งจะแสดงรายละเอียดของเป้าหมายยุทธศาสตร์ วัตถุประสงค์ ตัวชี้วัด แผน กลุ่มแผนงาน และงบประมาณ ในระยะเวลา ๑ ปีแผน (plan) หมายความว่ากลุ่มของแผนงาน ชุดโครงการ หรือโครงการ ที่มีความเกี่ยวเนื่องสอดคล้องกันอันจะนำไปสู่การบรรลุเป้าหมายที่สำคัญในการสร้างเสริมสุขภาพแผนงาน (program) หมายความว่ากลุ่มของชุดโครงการ หรือโครงการซึ่งมีกิจกรรมที่สัมพันธ์กันเพื่อให้บรรลุเป้าหมายตามแผนงานชุดโครงการ (project package) หมายความว่า กลุ่มของโครงการซึ่งมีความสัมพันธ์กันเพื่อให้บรรลุวัตถุประสงค์ของชุดโครงการโครงการ (project)หมายความว่า กลุ่มของกิจกรรมซึ่งมีความเกี่ยวข้องสัมพันธ์กันเพื่อบรรลุวัตถุประสงค์ของโครงการและส่งผลสัมฤทธิ์ให้เกิดต่อประชาชนในเรื่องการสร้างเสริมสุขภาพตามวัตถุประสงค์ของกองทุนคณะกรรมการบริหารแผน (plan executive committee) หมายความว่าคณะอนุกรรมการที่แต่งตั้งโดยคณะกรรมการตามมาตรา ๒๓ แห่งพระราชบัญญัติกองทุนสนับสนุนการสร้างเสริมสุขภาพพ.ศ. ๒๕๔๔ เพื่อบริหารและกำกับดูแลการพัฒนาและการดำเนินการตามแผนภายใต้แผนหลักที่คณะกรรมการเห็นชอบไว้แล้วโดยคณะกรรมการบริหารแผนคณะหนึ่งอาจได้รับมอบหมายให้บริหารแผนมากกว่าหนึ่งแผนก็ได้ที่ปรึกษาของคณะกรรมการ หมายความว่า ผู้ทรงคุณวุฒิที่คณะกรรมการแต่งตั้งให้เป็นที่ปรึกษาของคณะกรรมการตามมาตรา๒๓ แห่งพระราชบัญญัติกองทุนสนับสนุนการสร้างเสริมสุขภาพ พ.ศ. ๒๕๔๔กรรมการประเมินผล หมายความว่ากรรมการประเมินผลการดำเนินงานกองทุนตามมาตรา ๓๗แห่งพระราชบัญญัติกองทุนสนับสนุนการสร้างเสริมสุขภาพ พ.ศ. ๒๕๔๔ผู้รับทุน หมายความว่า บุคคลธรรมดา คณะบุคคลหรือนิติบุคคล ซึ่งเป็นคู่สัญญารับทุนกับกองทุนและไม่มีกรรมการที่ปรึกษาของคณะกรรมการ กรรมการบริหารแผน กรรมการประเมินผลผู้จัดการหรือผู้ปฏิบัติงานมีส่วนได้เสียไม่ว่าโดยทางตรงหรือทางอ้อมในกิจการของบุคคลธรรมดาคณะบุคคลหรือนิติบุคคลนั้น เว้นแต่เป็นการดำเนินการโดยหน่วยงานของรัฐการมีส่วนได้เสียไม่ว่าโดยทางตรงหรือทางอ้อมดังกล่าวตามวรรคหนึ่งได้แก่ การที่กรรมการที่ปรึกษาของคณะกรรมการ กรรมการบริหารแผน กรรมการประเมินผลผู้จัดการ หรือผู้ปฏิบัติงานมีความสัมพันธ์ในกิจการของบุคคลธรรมดา คณะบุคคลหรือนิติบุคคลที่เป็นคู่สัญญารับทุนในลักษณะ ดังต่อไปนี้(๑) มีความสัมพันธ์ในเชิงบริหาร โดยดำรงตำแหน่งเป็นผู้จัดการหุ้นส่วนผู้จัดการ กรรมการผู้จัดการ ผู้บริหารหรือผู้มีอำนาจในการบริหารจัดการกิจการของบุคคลธรรมดา คณะบุคคล หรือนิติบุคคลที่เสนอแผนงานชุดโครงการ หรือโครงการเพื่อขอรับทุนจากกองทุนสนับสนุนการสร้างเสริมสุขภาพและให้หมายความรวมถึงการเป็นกรรมการหรือผู้มีอำนาจในการบริหารจัดการกิจการของมูลนิธิสมาคม หรือองค์กรสาธารณประโยชน์ต่าง ๆ ด้วย(๒) มีความสัมพันธ์ในเชิงทุน โดยเป็นผู้มีหุ้นส่วนในห้างหุ้นส่วนสามัญหรือห้างหุ้นส่วนจำกัดหรือเป็นผู้ถือหุ้นในบริษัทจำกัดหรือบริษัทมหาชนจำกัด ที่เสนอแผนงาน ชุดโครงการหรือโครงการเพื่อขอรับทุนจากกองทุนสนับสนุนการสร้างเสริมสุขภาพ(๓) มีความสัมพันธ์โดยเครือญาติโดยมีคู่สมรสหรือบุตรที่ยังไม่บรรลุนิติภาวะดำรงตำแหน่งหรือเป็นหุ้นส่วนหรือเข้าถือหุ้นตาม (๑) หรือ (๒)ให้ถือว่าเป็นการดำรงตำแหน่งการเป็นหุ้นส่วนหรือการถือหุ้นของบุคคลนั้นด้วยการที่กรรมการบริหารแผนมีส่วนได้เสียไม่ว่าโดยทางตรงหรือทางอ้อมตามวรรคสองหมายถึงกรณีที่กรรมการบริหารแผนมีความสัมพันธ์ในกิจการของบุคคลธรรมดา คณะบุคคลหรือนิติบุคคลที่เสนอขอรับทุนจากแผนที่อยู่ภายใต้การกำกับดูแลของกรรมการบริหารแผนผู้นั้นหน่วยงานของรัฐ หมายความว่า กระทรวง ทบวง กรมหรือส่วนราชการที่เรียกชื่ออย่างอื่นและมีฐานะเป็นกรม ราชการส่วนภูมิภาคราชการส่วนท้องถิ่น และรัฐวิสาหกิจที่ตั้งขึ้นโดยพระราชบัญญัติ หรือพระราชกฤษฎีกาและให้หมายความรวมถึงหน่วยงานอื่นของรัฐที่จัดตั้งตามกฎหมายข้อ๕ ทิศทางและเป้าหมายกองทุนระยะ ๑๐ ปีแผนหลัก และแผนการดำเนินงานประจำปีการกำหนดทิศทางและเป้าหมายกองทุนระยะ๑๐ ปี แผนหลัก และแผนการดำเนินงานประจำปีจะต้องสอดคล้องกับวัตถุประสงค์ของการจัดตั้งกองทุนและกิจการของกองทุนตามมาตรา ๕และมาตรา ๙ (๔)๕.๑การจัดทำทิศทางและเป้าหมายกองทุนระยะ ๑๐ ปี(๑) ให้คณะกรรมการกำหนดให้มีการจัดทำทิศทางและเป้าหมายกองทุนระยะ ๑๐ ปีที่มีรายละเอียดสอดคล้องกับวัตถุประสงค์ของการจัดตั้งกองทุนและกิจการของกองทุนตามมาตรา๕ และมาตรา ๙ (๔) โดยต้องปรับปรุงอย่างน้อยทุก ๕ ปี(๒) ในการจัดทำทิศทางและเป้าหมายกองทุนระยะ ๑๐ ปีให้คณะกรรมการแต่งตั้งคณะอนุกรรมการขึ้นคณะหนึ่งเพื่อดำเนินการศึกษา วิเคราะห์และจัดทำทิศทางและเป้าหมายกองทุนระยะ ๑๐ ปี เพื่อขอความเห็นชอบจากคณะกรรมการ(๓) ในการจัดทำทิศทางและเป้าหมายกองทุนระยะ ๑๐ ปีคณะอนุกรรมการต้องจัดกระบวนการให้คณะกรรมการบริหารแผน ภาคีและบุคคลที่เกี่ยวข้องได้มีส่วนร่วมอย่างกว้างขวาง๕.๒การจัดทำแผนหลัก(๑) ให้ผู้จัดการจัดทำแผนหลักที่ประกอบด้วยแผนต่าง ๆ ที่มีรายละเอียดสอดคล้องกับวัตถุประสงค์ของการจัดตั้งกองทุนและกิจการของกองทุนตามมาตรา๕ และมาตรา ๙ (๔) ไม่เกิน ๑๕ แผน และแนวทางของทิศทางและเป้าหมายกองทุนระยะ ๑๐ ปีเพื่อขอความเห็นชอบต่อคณะกรรมการ โดยให้จัดทำเป็นระยะเวลา ๓ ปีและต้องปรับปรุงเมื่อครบกำหนด ๓ ปีทั้งนี้ให้มีการดำเนินการเสนอต่อคณะกรรมการเพื่อพิจารณาเห็นชอบแผนหลักภายในเดือนสิงหาคมของปีที่พิจารณา(๒)ให้ผู้จัดการจัดประชุมคณะกรรมการบริหารแผนและภาคีเพื่อจัดทำแผนหลักโดยต้องจัดให้คณะกรรมการบริหารแผนและภาคีต่างๆ ได้มีส่วนร่วมในการพัฒนาแผนหลักอย่างกว้างขวาง(๓)ให้คณะอนุกรรมการนโยบายทางการเงินวิเคราะห์และเสนอกรอบวงเงินงบประมาณประจำปีของกองทุนโดยจัดทำเป็นระยะเวลา ๓ ปีแล้วให้เสนอต่อคณะกรรมการเพื่อพิจารณาเห็นชอบภายในเดือนพฤษภาคมของทุกปี(๔) ในระหว่างปี หากผู้จัดการพิจารณาเห็นความจำเป็นต้องกำหนดแผนใหม่หรือบูรณาการกลุ่มงานที่เกี่ยวข้องกับหลายแผนหรืองานที่จำเป็นต้องดำเนินการเป็นกรณีเฉพาะภายใต้แผนหลักให้ผู้จัดการเสนอต่อคณะกรรมการเพื่อพิจารณาให้ความเห็นชอบและอาจมอบหมายให้คณะกรรมการบริหารแผนหรือคณะอนุกรรมการเฉพาะกิจหรือแต่งตั้งคณะอนุกรรมการขึ้นใหม่เพื่อบริหารและกำกับดูแลการพัฒนาและการดำเนินการดังกล่าว๕.๓การจัดทำแผนการดำเนินงานประจำปี(๑)ให้ผู้จัดการร่วมกับคณะกรรมการบริหารแผนจัดทำแผนการดำเนินงานประจำปีที่มีเป้าหมายและตัวชี้วัดหลักที่สอดคล้องกับเป้าหมายและตัวชี้วัดหลักตามแผนหลักไม่น้อยกว่าร้อยละ๗๕ ภายใต้วงเงินงบประมาณตามกรอบการทบทวนงบประมาณรายปีโดยคณะอนุกรรมการนโยบายทางการเงินเพื่อเสนอให้คณะกรรมการพิจารณาเห็นชอบภายในเดือนสิงหาคมของทุกปีในการจัดทำแผนการดำเนินงานประจำปีตามวรรคหนึ่งให้กำหนดรายละเอียดและกรอบวงเงินงบประมาณของแผนงาน ชุดโครงการหรือโครงการภายใต้แผนต่าง ๆ ให้ชัดเจน(๒) เพื่อให้เกิดประสิทธิภาพในการใช้งบประมาณหากแผนใดมีความจำเป็นในระหว่างปีที่จะต้องปรับปรุงวงเงินงบประมาณตามแผนที่คณะกรรมการเห็นชอบไว้ไม่เกินร้อยละสิบของวงเงินงบประมาณแต่ละปีให้อยู่ในดุลยพินิจของผู้จัดการที่จะดำเนินการได้ และให้แจ้งให้คณะกรรมการทราบในกรณีที่จำเป็นต้องปรับปรุงวงเงินงบประมาณเกินกว่าร้อยละสิบให้ผู้จัดการเสนอแนวทางการปรับปรุงต่อคณะกรรมการเพื่อพิจารณาอนุมัติข้อ๖ คณะกรรมการบริหารแผน๖.๑ให้คณะกรรมการแต่งตั้งคณะกรรมการสรรหาขึ้นคณะหนึ่งประกอบด้วยกรรมการกองทุนและผู้ทรงคุณวุฒิอื่นๆ รวมแล้วไม่เกินสิบคนโดยมีผู้จัดการเป็นกรรมการและเลขานุการเพื่อทำหน้าที่พิจารณากลั่นกรองรายชื่อบุคคลที่ผู้จัดการเสนอตามที่ได้ปรึกษาหารือกับภาคีที่เกี่ยวข้องกับแผนนั้นๆ เป็นคณะกรรมการบริหารแผนคณะต่าง ๆ ตามที่คณะกรรมการเห็นชอบโดยมีจำนวนอย่างน้อยคณะละเจ็ดคนแต่ไม่เกินสิบห้าคนและให้ผู้จัดการเสนอรายชื่อบุคคลที่ผ่านการกลั่นกรองแล้วต่อคณะกรรมการเพื่อพิจารณาเห็นชอบและลงนามในประกาศแต่งตั้งต่อไป๖.๒คณะกรรมการบริหารแผนคณะหนึ่ง ๆ ประกอบด้วยกรรมการกองทุนจำนวนไม่น้อยกว่า ๒ คนและผู้ทรงคุณวุฒิที่มีความรู้ ความสามารถ มีผลงานดีเด่นและมีประสบการณ์จากหลายสาขา ที่เกี่ยวข้องกับการดำเนินการตามแผนและเป็นผู้ที่ได้รับการยอมรับจากภาคีที่เกี่ยวข้องกับแผนนั้น ๆแต่ต้องไม่เป็นผู้มีส่วนได้เสียในกิจการที่กระทำกับกองทุนในแผนที่อยู่ภายใต้การกำกับดูแลของกรรมการบริหารแผนผู้นั้นไม่ว่าทางตรงหรือทางอ้อมให้ผู้จัดการหรือผู้ที่ผู้จัดการมอบหมายทำหน้าที่กรรมการและเลขานุการของคณะกรรมการบริหารแผน๖.๓ให้คณะกรรมการบริหารแผนมีวาระการปฏิบัติหน้าที่คราวละสามปีหรือตามที่คณะกรรมการกำหนดโดยจะดำรงตำแหน่งติดต่อกันเกินสองวาระไม่ได้ เว้นแต่ตำแหน่งประธานกรรมการบริหารแผนให้ดำรงตำแหน่งติดต่อกันไม่เกินสามวาระ ทั้งนี้เมื่อครบวาระแล้วหากยังมิได้มีการแต่งตั้งคณะกรรมการบริหารแผนขึ้นใหม่ให้คณะกรรมการบริหารแผนซึ่งพ้นจากการปฏิบัติหน้าที่ตามวาระนั้นปฏิบัติหน้าที่ต่อไปจนกว่าคณะกรรมการบริหารแผนซึ่งได้รับแต่งตั้งใหม่เข้ารับหน้าที่นอกจากการครบวาระการปฏิบัติหน้าที่แล้วคณะกรรมการบริหารแผนจะพ้นจากการปฏิบัติหน้าที่เมื่อตายลาออก คณะกรรมการให้พ้นจากหน้าที่ หรือเมื่อแผนที่ดูแลเสร็จสิ้นหรือยุติลง๖.๔การประชุมของคณะกรรมการบริหารแผนให้นำมาตรา ๒๒ มาใช้บังคับโดยอนุโลม เว้นแต่คณะกรรมการบริหารแผนจะมีมติกำหนดแนวปฏิบัติไว้เป็นอื่นโดยไม่ขัดแย้งกับหลักการของมาตรา๒๒๖.๕ให้นำจรรยาบรรณของคณะกรรมการมาใช้เป็นหลักการและแนวปฏิบัติสำหรับประธานกรรมการและกรรมการในคณะกรรมการบริหารแผนด้วยโดยอนุโลมให้กองทุนแจ้งถึงจรรยาบรรณแก่ประธานกรรมการและกรรมการในคณะกรรมการบริหารแผนเป็นลายลักษณ์อักษรให้ทราบตั้งแต่แรกเริ่มปฏิบัติหน้าที่๖.๖ให้คณะกรรมการบริหารแผนมีอำนาจหน้าที่ ดังนี้(๑) กำหนดแนวทางและกำกับดูแลการดำเนินงานตามแผนให้บรรลุผลรวมถึงพัฒนาแผนในระยะต่อไปข้างหน้า โดยสามารถปรับปรุงรายละเอียดของแผนนั้น ๆ ได้ภายในกรอบงบประมาณของแผนที่คณะกรรมการเห็นชอบไว้(๒)พิจารณาให้ทุนหรือพิจารณาเสนอความเห็นต่อคณะกรรมการเพื่อพิจารณาอนุมัติตามข้อ ๙.๕(๒)(๓)แต่งตั้งผู้ทรงคุณวุฒิเป็นที่ปรึกษาและในกรณีที่เห็นสมควรอาจมอบหมายอำนาจหน้าที่เพื่อกำกับทิศทางของแผนงานให้เป็นไปตามวัตถุประสงค์และเป้าหมายของแผน(๔)เสนอคณะกรรมการเพื่อพิจารณาแต่งตั้งผู้ทรงคุณวุฒิทดแทนกรรมการบริหารแผนที่พ้นจากการปฏิบัติหน้าที่หรือแต่งตั้งกรรมการบริหารแผนเพิ่มเติม(๕) รายงานความก้าวหน้าของการดำเนินงานตามแผนต่อคณะกรรมการตลอดจนจัดให้มีการประเมินผลตามข้อ ๑๐.๒ ข้อ ๑๐.๓ ข้อ ๑๐.๔ และข้อ ๑๐.๕(๖) พิจารณาปรับปรุงการจัดสรรเงินภายในวงเงินที่กำหนดไว้ในแผนนั้น ๆตามความเหมาะสม(๗) ดำเนินงานอื่นใดที่จำเป็นเพื่อให้การดำเนินงานตามแผนบรรลุผลสำเร็จ๖.๗ให้ผู้จัดการจัดให้มีการประชุมร่วมกันของคณะกรรมการและคณะกรรมการบริหารแผนคณะต่างๆ เพื่อประโยชน์ในการเรียนรู้ร่วมกันและต่อการบูรณาการของแผนหลักของกองทุนในภาพรวมโดยให้จัดให้มีการประชุมอย่างน้อยปีละหนึ่งครั้งข้อ๗ การพัฒนาและบริหารแผนงานชุดโครงการ หรือโครงการ๗.๑ให้ผู้จัดการพัฒนารายละเอียดของแต่ละแผนโดยกระบวนการมีส่วนร่วมของภาคีที่เกี่ยวข้องตลอดจนจัดให้เกิดการสนับสนุนเป็นแผนงาน ชุดโครงการ หรือโครงการโดยให้มีผู้จัดการแผนงานชุดโครงการ หรือโครงการตามที่ผู้จัดการเห็นชอบเป็นผู้รับผิดชอบในการบริหารจัดการแผนงานชุดโครงการหรือโครงการให้บรรลุวัตถุประสงค์๗.๒ผู้จัดการอาจจัดให้มีการพัฒนานวัตกรรมในแต่ละแผนได้โดยใช้งบประมาณไม่เกินร้อยละสองของแต่ละแผน๗.๓ผู้จัดการแผนงาน ชุดโครงการ หรือโครงการ ควรมีคุณสมบัติ ดังนี้(๑) เป็นผู้มีส่วนร่วมในกระบวนการพัฒนาแผนงาน โดยได้แสดงถึงความรู้ความเข้าใจ ความเอาใจใส่ และการเป็นที่ยอมรับของภาคีที่เกี่ยวข้อง(๒) เป็นผู้มีความสามารถและประสบการณ์ในการบริหาร(๓) สามารถอุทิศเวลาปฏิบัติงานได้จริงตามข้อตกลง(๔) ไม่เป็นผู้มีประวัติเสื่อมเสียในทางการเงินหรือการรับทุน ทั้งนี้ให้พิจารณาโดยคำนึงถึงข้อมูลจากแหล่งทุนอื่นด้วย๗.๔ผู้จัดการแผนงาน ชุดโครงการ หรือโครงการ จะพ้นจากหน้าที่ในกรณี ดังต่อไปนี้(๑) ตาย(๒) ได้รับความเห็นชอบจากผู้จัดการให้ลาออก(๓) ผู้จัดการให้พ้นจากหน้าที่เนื่องจากขาดคุณสมบัติตามข้อ ๗.๓(๔) แผนงาน ชุดโครงการ หรือโครงการที่ดูแลเสร็จสิ้นหรือยุติลงในกรณีตาม(๑) (๒) และ (๓) ให้ผู้จัดการแต่งตั้งผู้จัดการแผนงาน ชุดโครงการหรือโครงการคนใหม่เพื่อทำหน้าที่ต่อไปข้อ๘ แผนงาน ชุดโครงการ หรือโครงการที่กองทุนให้การสนับสนุน๘.๑แผนงาน ชุดโครงการ หรือโครงการที่อยู่ในข่ายที่กองทุนจะให้การสนับสนุนต้องเป็นแผนงาน ชุดโครงการ หรือโครงการที่สอดคล้องกับวัตถุประสงค์ของการจัดตั้งกองทุนและกิจการของกองทุนตามมาตรา ๕และมาตรา ๙ (๔)และแผนหลักของกองทุนแผนใดแผนหนึ่งที่คณะกรรมการพิจารณาให้ความเห็นชอบไว้แล้ว๘.๒กองทุนอาจให้การสนับสนุนแผนงาน ชุดโครงการ หรือโครงการ ที่มีลักษณะกิจกรรม ๓ประเภท ดังนี้(๑) กิจกรรมด้านการพัฒนาและปฏิบัติการ หมายถึงกิจกรรมที่มีลักษณะเป็นการฝึกอบรม การรณรงค์ การจัดกิจกรรมหรือพัฒนารูปแบบที่เป็นนวัตกรรม หรือการพัฒนาเครือข่ายภาคีหรือปฏิบัติการในด้านการสร้างเสริมสุขภาวะทั้งนี้ ต้องไม่ใช่งานประจำที่ดำเนินการอยู่แล้ว(๒) กิจกรรมด้านการศึกษาวิจัย หมายถึง กิจกรรมที่มีลักษณะการศึกษาวิจัยการทบทวนองค์ความรู้ การวิจัยและพัฒนา การประเมินผล รวมทั้งการพัฒนาศักยภาพด้วย(๓) กิจกรรมด้านการอุปถัมภ์กิจกรรม หมายถึงกิจกรรมที่มีลักษณะการให้ทุนแก่กิจกรรมด้านกีฬา ศิลปวัฒนธรรม หรือกิจกรรมสาธารณะอื่นเพื่อเป็นสื่อกลางในการสร้างความรู้และค่านิยมในการสร้างเสริมสุขภาพ๘.๓ลักษณะแผนงาน ชุดโครงการ หรือโครงการที่กองทุนให้การสนับสนุนให้เป็นไปตามประกาศแนบท้ายข้อบังคับนี้๘.๔รายละเอียดสำหรับแผนงาน ชุดโครงการ หรือโครงการ แต่ละประเภทให้ผู้จัดการจัดทำเป็นประกาศของกองทุนเผยแพร่ให้สาธารณชนได้ทราบทางสื่อมวลชนตามเวลาและโอกาสที่เหมาะสม๘.๕แผนงาน ชุดโครงการ หรือโครงการ ที่กองทุนจะรับพิจารณาอาจจะมาจากการทำงานร่วมกันของภาคี หรือจากผู้สนใจที่เสนอเข้ามาตามประกาศของกองทุนให้สำนักงานกองทุนประกาศเผยแพร่ข้อมูลแผนงานชุดโครงการ หรือโครงการที่กองทุนจะให้การสนับสนุนให้สาธารณชนทราบ เพื่อให้องค์กรมูลนิธิ หรือผู้รับทุนรายใหม่ได้มีโอกาสเข้ามาเสนอแผนงาน ชุดโครงการหรือโครงการตามวรรคหนึ่ง๘.๖แผนงาน ชุดโครงการ หรือโครงการ จะต้องมีรายละเอียดเพียงพอแก่การพิจารณาของกองทุน ทั้งนี้ ให้เป็นไปตามแบบเสนอแผนงานชุดโครงการ หรือโครงการ ที่กองทุนประกาศกำหนดข้อ๙ การพิจารณาแผนงาน ชุดโครงการหรือโครงการ๙.๑การพิจารณาแผนงาน ชุดโครงการ หรือโครงการ ให้ดำเนินการตามลำดับขั้นตอน ดังนี้(๑) ขั้นการกลั่นกรองทางวิชาการ(๒) ขั้นพิจารณาตัดสิน๙.๒การกลั่นกรองทางวิชาการให้กระทำโดยผู้ทรงคุณวุฒิที่ต้องไม่เกี่ยวข้องหรือมีส่วนได้เสียโดยตรงกับผู้เสนอแผนงานชุดโครงการ หรือโครงการหลักเกณฑ์วิธีการ เงื่อนไขและจำนวนผู้ทรงคุณวุฒิในการกลั่นกรองทางวิชาการให้เป็นไปตามขนาดแผนงาน ชุดโครงการหรือโครงการ ดังนี้ขนาดแผนงาน ชุดโครงการ หรือโครงการ(งบประมาณที่ขอ)จำนวนผู้ทรงคุณวุฒิ ไม่เกิน ๒๐๐,๐๐๐ บาทอย่างน้อย ๑ คน ๒๐๐,๐๐๑ - ๑,๐๐๐,๐๐๐ บาทอย่างน้อย ๓ คน ๑,๐๐๐,๐๐๑ - ๕,๐๐๐,๐๐๐ บาทอย่างน้อย ๕ คน ๕,๐๐๐,๐๐๑ - ๑๐,๐๐๐,๐๐๐ บาทอย่างน้อย ๗ คน ๑๐,๐๐๐,๐๐๑ - ๒๐,๐๐๐,๐๐๐ บาทอย่างน้อย ๗ คน และต้องมีการประชุมพิจารณา เกินกว่า ๒๐ ล้านบาทอย่างน้อย ๗ คนโดยมีกรรมการบริหารแผนหรืออนุกรรมการเฉพาะกิจรวมอยู่ด้วยอย่างน้อย ๓ คนและจะต้องมีการประชุมพิจารณาผู้ทรงคุณวุฒิให้เลือกจากบัญชีรายชื่อตามข้อ๙.๕๙.๓ให้ผู้จัดการรับผิดชอบดำเนินการตามข้อ ๙.๒ และประมวลผลการกลั่นกรองทางวิชาการรวมทั้งพิจารณาให้มีการปรับปรุงรายละเอียดของแผนงาน ชุดโครงการ หรือโครงการถ้าจำเป็นเพื่อเสนอเป็นข้อมูลในการตัดสินใจของผู้มีอำนาจตามข้อ๙.๕๙.๔ให้กองทุนจัดทำบัญชีรายชื่อผู้ทรงคุณวุฒิเพื่อกลั่นกรองทางวิชาการจำนวน ๓ บัญชีดังนี้(๑) บัญชีกลาง หมายถึง บัญชีรายชื่อผู้ทรงคุณวุฒิ ซึ่งประกอบด้วยกรรมการกองทุน กรรมการบริหารแผน อนุกรรมการเฉพาะกิจ ผู้บริหารกองทุนและผู้มีความรู้ความเชี่ยวชาญอื่น ๆ ที่เหมาะสมจะเป็นผู้ทรงคุณวุฒิร่วมของทุกแผนได้ โดยให้ผู้จัดการรับผิดชอบในการจัดทำปีละครั้งและให้ใช้ผู้ทรงคุณวุฒิตามบัญชีนี้ในการกลั่นกรองทางวิชาการแผนงานชุดโครงการหรือโครงการได้ในทุกแผน(๒) บัญชีเฉพาะของคณะกรรมการบริหารแผนแต่ละคณะ หมายถึงบัญชีรายชื่อผู้ทรงคุณวุฒิ ซึ่งประกอบด้วยผู้มีความรู้ความเชี่ยวชาญที่คณะกรรมการบริหารแผนแต่ละคณะเห็นชอบซึ่งไม่มีรายชื่อซ้ำกับบัญชีกลางโดยให้ผู้จัดการร่วมกับผู้จัดการแผนงานจัดทำบัญชีรายชื่อแล้วเสนอขอความเห็นชอบจากคณะกรรมการบริหารแผนแต่ละคณะปีละครั้งและให้ใช้ผู้ทรงคุณวุฒิตามบัญชีนี้ได้เฉพาะการกลั่นกรองทางวิชาการแผนงาน ชุดโครงการหรือโครงการ ซึ่งอยู่ภายใต้การกำกับดูแลของคณะกรรมการบริหารแผนแต่ละคณะ(๓) บัญชีเฉพาะของแผนงาน ชุดโครงการ หรือโครงการ หมายถึงบัญชีรายชื่อผู้ทรงคุณวุฒิที่คณะกรรมการบริหารแผนแต่ละคณะเห็นชอบให้เป็นผู้ทรงคุณวุฒิเฉพาะสำหรับการกลั่นกรองทางวิชาการแผนงานชุดโครงการ หรือโครงการนั้น ๆ รวมถึงการกลั่นกรองทางวิชาการสำหรับโครงการย่อยที่มิได้ทำสัญญารับทุนกับกองทุนโดยตรงด้วย ทั้งนี้ให้กรรมการกำกับทิศทางเป็นผู้ทรงคุณวุฒิตามบัญชีนี้โดยอัตโนมัติและให้สามารถกลั่นกรองทางวิชาการได้เช่นเดียวกับผู้ทรงคุณวุฒิที่คณะกรรมการบริหารแผนเห็นชอบ๙.๕อำนาจในการพิจารณาสนับสนุนงบประมาณให้เป็นไปตามกรอบวงเงิน ดังนี้(๑) วงเงินไม่เกิน ๒๐ ล้านบาทให้ผู้จัดการพิจารณาอนุมัติแล้วรายงานให้คณะกรรมการทราบ(๒) วงเงินเกิน ๒๐ ล้านบาท ให้คณะกรรมการพิจารณาอนุมัติในกรณีที่มีเหตุผลหรือความจำเป็นต้องให้องค์กรมูลนิธิ หรือผู้รับทุนรายใดดำเนินแผนงาน ชุดโครงการ หรือโครงการที่มีความต่อเนื่องให้ระบุเหตุผลหรือความจำเป็นนั้นประกอบการขออนุมัติตามวรรคหนึ่งให้ชัดเจน๙.๖หลังจากผู้มีอำนาจตามข้อ ๙.๕ พิจารณาอนุมัติแล้วให้ผู้จัดการจัดทำสัญญากับผู้รับทุนตามระเบียบกองทุนสนับสนุนการสร้างเสริมสุขภาพว่าด้วยสัญญาสนับสนุนกิจกรรมสร้างเสริมสุขภาพ พ.ศ. ๒๕๕๙ก่อนการจัดทำสัญญาตามวรรคหนึ่งให้ผู้ปฏิบัติงานดำเนินการตรวจสอบคุณสมบัติของผู้รับทุนแต่ละรายว่าเป็นผู้รับทุนที่กรรมการที่ปรึกษาของคณะกรรมการ กรรมการบริหารแผน กรรมการประเมินผล ผู้จัดการหรือผู้ปฏิบัติงาน มีส่วนได้เสียไม่ว่าโดยทางตรงหรือทางอ้อมหรือไม่หากปรากฏว่าบุคคลดังกล่าวมีส่วนได้เสียไม่ว่าโดยทางตรงหรือทางอ้อมในกิจการของบุคคลธรรมดา คณะบุคคลหรือนิติบุคคลนั้นที่เป็นผู้รับทุน ห้ามผู้ปฏิบัติงานจัดทำสัญญากับผู้รับทุนดังกล่าวทุกรายพร้อมทั้งให้แจ้งให้ผู้รับทุนทราบโดยเร็วผู้รับทุนที่ต้องห้ามมิให้ทำสัญญากับกองทุนตามวรรคสองอาจอุทธรณ์คำสั่งดังกล่าวต่อผู้จัดการภายใน ๑๕ วันนับแต่วันที่ได้รับแจ้งพร้อมทั้งต้องแสดงเหตุผลของการอุทธรณ์และเอกสารที่เกี่ยวข้องมาด้วยและให้ผู้จัดการพิจารณาวินิจฉัยอุทธรณ์พร้อมทั้งแจ้งผลให้ผู้อุทธรณ์ทราบภายใน ๑๕วัน นับแต่วันที่ได้รับอุทธรณ์ทั้งนี้ การวินิจฉัยอุทธรณ์ของผู้จัดการให้ถือเป็นที่สุดและให้รายงานคำวินิจฉัยอุทธรณ์นั้นให้คณะกรรมการทราบด้วยข้อ๑๐การกำกับติดตามและประเมินผลเพื่อปรับปรุงการดำเนินงานตามแผน๑๐.๑ให้สำนักงานกองทุนจัดให้มีการประเมินผลภายในของแผนงานที่มีวงเงินสูงกว่าปีละ ๑๐ล้านบาท โดยบุคคลที่ต้องไม่มีส่วนได้เสียในแผนงานที่ทำการประเมินผลนั้นและให้จัดทำรายงานความก้าวหน้าและผลการดำเนินงานของแผนงานเสนอต่อคณะกรรมการบริหารแผนโดยตรงหรือโดยเสนอผ่านคณะกรรมการกำกับทิศทางที่คณะกรรมการบริหารแผนแต่งตั้งอย่างน้อยปีละหนึ่งครั้งหรือตามที่คณะกรรมการบริหารแผนกำหนด๑๐.๒ให้คณะกรรมการบริหารแผนจัดทำรายงานความก้าวหน้าและผลการดำเนินงานของแผนเสนอต่อคณะกรรมการอย่างน้อยปีละหนึ่งครั้งหรือตามที่คณะกรรมการกำหนด๑๐.๓รายงานตามข้อ ๑๐.๒ ให้นำเสนอต่อคณะกรรมการประเมินผลการดำเนินงานของกองทุนตามมาตรา๓๗ เพื่อทราบด้วย๑๐.๔ให้คณะกรรมการบริหารแผนพิจารณาจัดให้มีการประเมินผลเชิงลึกสำหรับแผนงาน ชุดโครงการหรือโครงการ ขนาดใหญ่ที่มีวงเงินงบประมาณเกินกว่า ๒๐ ล้านบาท โดยเริ่มดำเนินการอย่างช้าภายในกึ่งหนึ่งของระยะเวลาของแผนงานชุดโครงการ หรือโครงการนั้น๑๐.๕ให้คณะกรรมการบริหารแผนจัดให้มีการประเมินผลลัพธ์ของแผนอย่างน้อยหนึ่งครั้งต่อสามปีและรายงานให้คณะกรรมการทราบ๑๐.๖คณะกรรมการหรือคณะกรรมการบริหารแผน อาจจัดให้มีการติดตามและประเมินผลนอกเหนือจากการรายงานและทบทวนในข้อ ๑๐.๑ ข้อ ๑๐.๒ ข้อ ๑๐.๓ ข้อ ๑๐.๔ และข้อ ๑๐.๕ก็ได้ข้อ๑๑ การสิ้นสุดแผนงาน ชุดโครงการหรือโครงการแผนงานชุดโครงการ หรือโครงการจะสิ้นสุดในกรณีดังนี้(๑) แผนงาน ชุดโครงการ หรือโครงการนั้น ได้ดำเนินกิจกรรมตามที่ได้วางแผนและบรรลุเป้าหมายตามวัตถุประสงค์ที่ได้รับอนุมัติให้ดำเนินการแล้วและไม่มีความจำเป็นที่จะต้องดำเนินการต่อ(๒) แผนงาน ชุดโครงการ หรือโครงการนั้นหมดสภาพไปเนื่องจากผลจากการติดตามตรวจสอบและการประเมินผลระบุให้เห็นถึงความล้มเหลวหรือจะล้มเหลวและผู้จัดการเห็นควรให้ยุติ(๓)เป็นไปตามเงื่อนไขอื่นตามที่ระบุไว้ในสัญญาระหว่างกองทุนกับผู้รับทุนของแผนงานชุดโครงการหรือโครงการนั้นข้อ๑๒ ให้แผนงาน ชุดโครงการหรือโครงการที่ได้รับการอนุมัติสนับสนุนงบประมาณไปแล้วอยู่ก่อนวันที่ข้อบังคับนี้ใช้บังคับดำเนินการต่อไปจนสิ้นสุดแผนงาน ชุดโครงการ หรือโครงการข้อ๑๓ ให้คณะกรรมการบริหารแผนและผู้จัดการแผนงาน ชุดโครงการหรือโครงการซึ่งปฏิบัติหน้าที่อยู่ในวันก่อนวันที่ข้อบังคับนี้ใช้บังคับยังคงปฏิบัติหน้าที่ต่อไปจนครบวาระ โดยถือเป็นคณะกรรมการบริหารแผนและผู้จัดการแผนงาน ชุดโครงการ หรือโครงการตามข้อบังคับนี้ข้อ๑๔ ในวาระเริ่มแรกหากปรากฏข้อเท็จจริงว่ากรรมการ ที่ปรึกษาของคณะกรรมการกรรมการบริหารแผนกรรมการประเมินผล ผู้จัดการหรือผู้ปฏิบัติงานมีส่วนได้เสียไม่ว่าโดยทางตรงหรือทางอ้อมในกิจการของผู้รับทุนรายใดให้คณะกรรมการระงับการให้ทุนแก่ผู้รับทุนรายนั้นในทันทีและให้สำนักงานกองทุนดำเนินการจัดหาผู้รับทุนรายใหม่เข้าดำเนินการแทนผู้รับทุนรายเดิม ทั้งนี้ ให้ดำเนินการให้แล้วเสร็จภายใน ๙๐วัน นับแต่วันที่ข้อบังคับนี้ประกาศใช้บังคับข้อ๑๕ในระหว่างที่ยังมิได้มีการออกระเบียบหรือประกาศตามข้อบังคับนี้ให้นำระเบียบ ประกาศ คำสั่งหรือกฎที่ใช้บังคับอยู่ในวันก่อนวันที่ข้อบังคับนี้ใช้บังคับมาใช้บังคับโดยอนุโลมเพียงเท่าที่ไม่ขัดหรือแย้งกับข้อบังคับนี้ข้อ๑๖ให้ประธานกรรมการรักษาการตามข้อบังคับนี้ประกาศ ณ วันที่ ๙มีนาคม พ.ศ. ๒๕๕๙พลเรือเอก ณรงค์ พิพัฒนาศัยรองนายกรัฐมนตรีประธานกรรมการกองทุนสนับสนุนการสร้างเสริมสุขภาพกัญฑรัตน์/ปริยานุช/จัดทำ๑ มิถุนายน๒๕๕๙นุสรา/ตรวจ๑๒ กรกฎาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๒๕ ง/หน้า ๒๒/๓๑ พฤษภาคม ๒๕๕๙